യുവാവിനെ കുത്തിക്കൊലപ്പെടുത്താന് ശ്രമം സഹോദരങ്ങള് അറസ്റ്റില് കൊല്ലം: ആക്രമിച്ചത് ചോദ്യം ചെയ്ത യുവാവിനെ കുത്തിക്കൊലപ്പെടുത്താന് ശ്രമിച്ച സഹോദരങ്ങളായ യുവാക്കള് പൊലീസ് പിടിയിലായി. തൃക്കോവില്വട്ടം ചേരിക്കോണം സൗമ്യാഭവനില് രാജീവ് 40, സഹോദരന് സജീവ്38 എന്നിവരാണ് പൊലീസ് പിടിയിലായത്. ചേരിക്കോട് സ്വദേശിയായ ഉണ്ണി എന്ന യുവാവിനാണ് കുത്തേറ്റത്. ഉണ്ണിയും കൂട്ടുകാരും സജീവിന്റെ വീടിന് സമീപം വൈകുന്നേരങ്ങളില് തമ്ബടിക്കുകയും മൊബൈല് ഫോണ് ഉപയോഗിക്കുകയും ചെയ്തിരുന്നു. ഇത് സജീവ് വിലക്കിയിരുന്നു. കഴിഞ്ഞ ദിവസം സജീവും ഭാര്യയും തമ്മിലുണ്ടായ വഴക്കിനിടെ ഇടപെട്ട ഉണ്ണിയെ സജീവ് മര്ദ്ദിച്ചിരുന്നു. തുടര്ന്ന് കഴിഞ്ഞ ദിവസം ഉണ്ണിയും കൂട്ടുകാരും വീണ്ടും എത്തിയപ്പോള് സജീവുമായി വാക്കേറ്റമുണ്ടായി,. ഇതി് പിന്നീട് കത്തിക്കുത്തില് കലാശിക്കുകയായിരുന്നു. ഉണ്ണിയുടെ പിതാവിനും സുഹൃത്തിനും പരിക്കേറ്റിരുന്നു. ഇവര് പാരിപ്പള്ളി മെഡിക്കല് കോളജില് ചികിത്സയിലാണ്. ഉണ്ണിയുടെ നില ഗുരുതരമാണ്. Tags